Številka: 478- 96/2019/3

Datum: 3. 2. 2023

Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, na podlagi 52. člena in 2. alineje prvega odstavka 68. člena v povezavi z drugim odstavkom 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

NAMERO ZA ODDAJO STVARNEGA PREMOŽENJA V BREZPLAČNO UPORABO

po metodi neposredne pogodbe za določen čas petih let.

Predmet neposredne pogodbe je oddaja nepremičnin;

- zemljišče parcelna številka 1220/8 s površino 359 m2,

- stavbišče parcelna številka 2138 s površino 275 m2, obe k. o. 1362 Okroglice, na naslovu Razbor 20, 1134 Loka pri Zidanem mostu, na kateri stoji stavba ID 320 ista k. o., z neto tlorisno površino v skupni izmeri 678,30 m2.

Na podlagi 1. alineje prvega odstavka 68. člena ZSPDSLS-1 se nepremično premoženje države, ki ga začasno ne potrebuje noben upravljavec ali uporabnik lahko odda v brezplačno uporabo na podlagi neposredne pogodbe, če se premoženje odda nevladnim organizacijam, ki jim je podeljen status delovanja v javnem interesu, za opravljanje tistih dejavnosti, za katere jim je podeljen status. Uporabnik na podlagi četrtega odstavka 68. člena ZSPDSLS-1, ki sklene pogodbo o brezplačni uporabi nepremičnega premoženja, krije obratovalne stroške, stroške manjših vzdrževalnih del, stroške zavarovanja in druge stroške, za katere se stranki dogovorita s pogodbo.

Stanovanjska stavba s funkcionalnim zemljiščem je primerna za izvajanje programov, ki jih izvajajo humanitarne ali invalidske organizacije ali nevladne organizacije, ki delujejo v javnem interesu s področja socialnega varstva in družinske politike, in omogoča skupnostno bivanje oseb, ki s**o** vključeni v programe, ki jih izvajajo te organizacije.

Ponudnik mora izpolnjevati naslednje pogoje:

1. podeljen status humanitarne ali invalidske organizacije ali status nevladne organizacije na področju socialnega varstva ali družinske politike;
2. imeti veljavno listino o izvajanju verificiranega javnega programa s področja socialnega varstva oziroma veljavno pozitivno mnenje Socialne Zbornice Slovenije;
3. imeti veljaven sklep o sofinanciranju javnega programa za večletno obdobje s strani Ministrstva za delo, družino, socialne zadeve in enake možnosti in sklenjeno pogodbo o sofinanciranju javnega programa v letu 2023;
4. imeti poravnane vse (finančne) obveznosti do ministrstva, ki izhajajo iz nadzorov ministrstva

Ponudnik mora priložiti:

- pogodbo o sofinanciranju javnega programa s področja socialnega varstva v letu 2023 in veljaven Sklep o sofinanciranju socialnovarstvenih programov za večletno obdobje;

- izdano verifikacijsko listino Socialne Zbornice Slovenije oziroma veljavno pozitivno mnenje Socialne Zbornice Slovenije;

- program dela nevladne organizacije, ki deluje v javnem interesu, za javni program, ki ga v letu 2023 Ministrstvo za delo, družino, socialne zadeve in enake možnosti že sofinancira.

Ponudnik mora, najkasneje v roku 20 dni od objave te namere na spletni strani Ministrstva za delo, družino, socialne zadeve in enake možnosti, na elektronski naslov gp.mddsz@gov.si ali s priporočeno pošiljko na naslov: Ministrstvo za delo, družino, socialne zadeve in enake možnosti, Štukljeva 44, 10000 Ljubljana, z nazivom zadeve »Prijava v zadevi 478-96/2019« poslati izpolnjen in lastnoročno podpisan obrazec, ki je PRILOGA1 te namere, ki je njen sestavni del, z vsemi prilogami. V primeru pošiljanja po e-pošti se pošlje skeniran obrazec s prilogami.

Odpiranje se bo izvedlo 3 dni po poteku roka za oddajo ponudb in ne bo javno.

Ponudniki bodo, o rezultatih zbiranja ponudb in morebitnih pogajanjih, obveščeni na njihov e- naslov v roku 5 dni po zaključenem odpiranju ponudb.

Pogodba bo z izbranim ponudnikom sklenjena v roku 10 dni od zaključka odpiranja ponudb oziroma izvedenih pogajanj, za čas petih let.

Ministrstvo lahko postopek oddaje v brezplačno uporabo ustavi kadarkoli do poteka roka za prijave.

Kontaktna oseba za dodatne informacije je Mateja Kuntarič (mateja.kuntaric@gov.si).

Ministrstvo za delo, družino, socialne zadeve in enake možnosti sprejema ponudbe do vključno 20 dni od dneva objave te namere, na e-naslov: gp.mddsz@gov.si.

 Luka Mesec

 MINISTER

 PRILOGA 1

PRIJAVA NA NAMERO št.: 478-96/2019 z dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- zemljišče parcelna številka 1220/8 s površino 359 m2,

- stavbišče parcelna številka 2138 s površino 275 m2, obe k. o. 1362 Okroglice, na naslovu Razbor 20, 1134 Loka pri Zidanem mostu, na kateri stoji stavba ID 320 ista k. o., z neto tlorisno površino v skupni izmeri 678,30 m2.

Ime in priimek / naziv pravne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktna oseba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Elektronski naslov kontaktne osebe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljam, da sem skrbno pregledal(a) vsebino namere o sklenitvi neposredne pogodbe in da sem z njo seznanjen(a) ter jo sprejemam v celoti.

Izjavljam, da mi je stanje nepremičnine v naravi poznano. V skladu s tem se v predpisanem roku prijavljam na namero in prilagam vse zahtevane dokumente in dokazila.

Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek podpisnika:

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloge:

- veljaven Sklep o sofinanciranju socialnovarstvenega programa za večletno obdobje in pogodba

 o sofinanciranju programa v letu 2023,

- verifikacijska listina Socialne Zbornice Slovenije oziroma pozitivno mnenje Socialne Zbornice

 Slovenije,

- program dela nevladne organizacije, ki deluje v javnem interesu za izvajanje javnega

 socialnovarstvenega programa, ki ga v letu 2023 Ministrstvo za delo, družino, socialne zadeve

 in enake možnosti že financira,

- odločba o priznanju statusa humanitarne ali invalidske organizacije ali nevladne organizacije v

 javnem interesu s področja socialnega varstva ali družinske politike;